Holosteum umbellatum

Holosteum umbellatum on nelgilaadsete seltsi nelgiliste sugukonda perekonda Holosteum kuuluv liik. See on oma perekonna tuntuim esindaja. Holosteum umbellatum on tuntud oma raviomaduste pärast. Ta on lühikese elutsükliga üheaastane talvetaim. Tavaliselt lõpetab ta oma elutsükli juba kevadel. Sel viisil väldib ta konkurentsi suviste taimedega. Perekonna teaduslik nimetus on tuletatud vanakreeka sõnadest ὅλος (holos) – terve ja ὀστέον (osteon) – luu. Nimetusest võiks järeldada, et tegemist on väga tugeva taimega, kuid see on antud vastandsõna printsiibi järgi. Liiginimetus umbellatum pärineb sõnast umbella – vihmavari, viidates liigi õisiku kujule, mis meenutab vihmavarju. Kasvab looduslikult Euroopas, Vahemere piirkonnas, Väike-Aasias, Kaukaasias, Iraanis, Kesk-Aasias, Venemaa lõunaosas. Holosteum umbellatum on üheaastane peene juurega heleroheline või hallikassinine talvetaim. Ülemises osas on taim suuremal või väiksemal määral kaetud trihhoomidega (epidermirakud, mis näevad välja nagu karvakesed). Õitsemisperiood sõltub kasvupiirkonnast. Vars on püstine, 5–20 cm kõrgune, võib olla harunemata või allosas hargnenud, samuti võib esineda lehekodarik. Taime lihtlehed on 1–4 cm pikad, 0,2–0,6 cm laiad, süstjad või elliptilised, ümara- või teravatipulised. Õisik kuulub ebasarikate hulka ja on sümpodiaalne lihtõisik, mille kõik raod lõpevad õiega. Õisiku ehitustüüp on dihaasium. Õied on kahesugulised ja neid on õisikus kuni kaheksa. Kandelehed on 0,8–1 mm pikad, nad on kolmnurksed, värvuselt tuhmid, rohutaolised, karvakesteta, kitsa läbipaistva palistusega. Raod on ebaühtlased, 5–30 mm pikad, alaosas paksemad, pealmisel pinnal kaetud trihhoomidega. Tupplehti on viis, need on 3–5 mm pikad, piklikud. Tupplehed võivad olla ümara- või teravatipulised, neil võib olla üks või mitu roodu, mis ei ulatu lehetipuni, nad võivad olla paljad või kaetud trihhoomidega. Kroonlehti on viis, need on valged või heleroosad, piklikud, tipus kaks–kolm sakki. Kroonlehed ja tupplehed on võrdse suurusega. Tolmukaid on õies harilikult 2–3. Emakakael on kolmeosaline. Taime vili on rao peal asetsev kupar, see on piklik, poolteist korda suurem kui õiekate, mis avaneb ettepoole. Seemned on 0,9–1 mm pikad, külgedelt nõgusad, pruunid. Taime maapealses osas esineb saponiine ja flavonoide. Lehtedes on aineid, mis haavale panduna aitavad kaasa vere hüübimisele. Taime ekstrakti kasutatakse kõhulahtisuse ja angiini korral. Tükeldatud lehti kasutatakse põletuste, furunkulite ja marrastuste ravimisel. Carl von Linné kirjeldas Holosteum umbellatum'it oma teoses "Species Plantarum", mis ilmus 1753. aastal. On teada 4 alamliiki: Holosteum umbellatum subsp. umbellatum Holosteum umbellatum subsp. klopotovii (Tzvel.) nom. nov. Holosteum umbellatum subsp. syvaschicum (Kleop.) Tzvel. comb. nov. Holosteum umbellatum subsp. subglutinosum (Klok.) Tzvel. comb. nov. Studies on the ecological life cycle of Holosteum umbellatum, Jerry M. Baskin and Carol C. Baskin, School of Biological Sciences, University of Kentucky, Lexington, Kentucky "Holosteum". FNA. Vaadatud 15.01.2020. C. E. Moss (1920). The Cambridge British Flora. Cambridge: University Press. Lk 64. "Holosteum umbellatum". eFloras.org. Vaadatud 15.01.2020. Ludvig Raudsepp (1981). Eesti õistaimi. Tallinn: Valgus. "Jagged Chickweed (Holosteum umbellatum)". illinoiswildflowers.info. Vaadatud 15.01.2020. "Holosteum umbellatum". Go Botany. Vaadatud 15.01.2020. Peter H. Raven, Ray F. Evert, Susan E. Eichhorn (1999). Biology of Plants 6th edition. New York: Worth Publishers.{{raamatuviide}}: CS1 hooldus: mitu nime: autorite loend (link) Jagged Chickweed, Holosteum umbellatum, Pink family(Caryophyllaceae). Description, cultivation, range, habbit, location Holosteum umbellatum L., Jaggen chikweed, photos Holosteum umbellatum L., Jaggen chikweed. Facts about, habitat, characteristics, New England Distribution and Conservation Status, Information from Dichotomous Key of Flora Novae Angliae Holosteum umbellatum L., Jaggen chikweed. Wildflowers. Rarity. Flowering Time. Height. Habitat. Found In. Native. Holosteum umbellatum; Overview Jagged Chickweed . Description. Лекарственные растения. КОСТЕНЕЦ ЗОНТИЧНЫЙ — Holosteum umbellatum L. Семейство гвоздичные — Caryophyllaceae Juss. Способы приготовления.